ועדת המשנה לשירותי כבאות והצלה, כנסת 20, פרוטוקול מספר 9, 2016-03-15 12:00

נאוה בוקר: חברים, אני רוצה להתחיל בדיון.

נאוה בוקר: שלום לכולם, אני מאוד שמחה לראות שיש כאן היענות גדולה לדיון הזה, כי זה דיון מאוד חשוב, כשהנושא היום הוא כבאות והצלה בישובים הערביים, אבל בראש ובראשונה אני רוצה להודות לחברי, חבר הכנסת מסעוד גנאים, שיזם את הדיון הזה והתעקש לקיים אותו לפני הפגרה, בלוח זמנים מאוד לחוץ אבל העקשנות שלו משתלמת, הוא עושה לכם עבודה טובה, ואני רוצה לומר לכם שאנחנו, כמדינה בכלל וכרשות מחוקקת בפרט, אנחנו מחויבים לפעול לביטחון ולבטיחות של כל אזרחי המדינה באשר הם, ערבים ויהודים כאחד.

נאוה בוקר: משום כך, חייב להיות איזשהו סטנדרט אחיד של מתן תגובה מהירה ויעילה, בכל אזור ומרחב בו חיים אזרחי מדינת ישראל ואני יודעת, שכל המערכת לביטחון הפנים – הרשות הארצית לכבאות והצלה, משטרת ישראל וגם מד"א, למרות שהם לא חלק מן המשרד לבט"פ, הם רואים את זה כחובה, לתת מענה הולם לכל האזורים בארץ ובישובים שבהם היום נראה שקיימים פערים או הבדלים בין המגזרים, אנחנו נצטרך לפעול ולטפל בזה.

נאוה בוקר: כשמדובר בחיי אדם אז אין הבדל בין דם לדם.

נאוה בוקר: אני רוצה לפתוח את הדיון הזה עם חבר הכנסת שיזם אותו, חבר הכנסת מסעוד גנאים.

נאוה בוקר: אני אשמח אם תתן לנו סקירה קצרה.

נאוה בוקר: תודה רבה.

מסעוד גנאים: תודה רבה, תודה נאוה.

מסעוד גנאים: בתחילה, צהריים טובים לכולם.

מסעוד גנאים: אני מברך על בואם של כל האורחים, אני רואה ראשי רשויות, מר יאסר עומר, ראש המועצה האזורית אל בטוף, עלי עאסלי, ראש עירית עראבה, דר' סוהיל דיאב, ראש עיריית טמרה, עאבס טיטי, ראש מועצת בעני, זידאן כעבייה, ראש מועצת כעבייה וגם חברי עירייה ונציגים.

מסעוד גנאים: אני מברך גם אותך, נאוה, על ההיענות ועל הנכונות לקיים את הדיון הזה ואני מודה לך מאוד.

מסעוד גנאים: חברים, בקשר לשירותי הכבאות בחברה הערבית יש שם חסר גדול, בתוך מה שאני למדתי ומה שאני ידעתי, שמתוך תשעים וחמש תחנות כיבוי, למשל - - - רשויות, בשבעת המחוזות יש רק שש תחנות לישובים הערבים, שהם רק 6% מכל התחנות בארץ.

נאוה בוקר: אתה אומר שמתוך 95 – 6 תחנות כיבוי?

מסעוד גנאים: 6 תחנות.

מסעוד גנאים: אם הנתונים האלה לא נכונים אשמח שיתקנו אותי.

<קריאה: אני חושב שיש יותר.

מסעוד גנאים: אני אשמח.

מסעוד גנאים: בסדר, הדיון הזה גם כדי לדעת מה יש ואיך אפשר לקדם ולתקן את המצב ביחד.

מסעוד גנאים: בתקופה האחרונה דברים נעשים במגזר הערבי, בחברה הערבית, בקשר להעלאת המודעות לבטיחות, למניעה, איך למנוע שריפות וכל הדברים האלה.

מסעוד גנאים: אני חושב שבעניין הכבאות יש שני מישורים.

מסעוד גנאים: המישור הראשון הוא הצורך בפתיחה של עוד תחנות, משום שבמצב הקיים יש רק ישובים בודדים שיש בהם תחנות מכל הסוגים, אם זה ראשית או משנית, וכפרים ובערים הערביות.

מסעוד גנאים: אני חושב שצריך החלטה שערים וישובים ערבים מגיע להם שירותי כבאות, כי זה עניין מציל חיים.

מסעוד גנאים: יש לנו הרבה דוגמאות על שריפות שקרו למשל, באזור שלנו – סחנין, או בשאר האזורים וגם הזמן, עד שמגיעים מכרמיאל או מעכו, לוקח הרבה זמן.

מסעוד גנאים: אילו הייתה תחנה קרובה יותר, אם זה בישוב עצמו או בישוב שהוא קרוב, אז היו יכולים למנוע נזקים משריפות.

מסעוד גנאים: המישור השני הוא השירות עצמו והנגישות שלו.

מסעוד גנאים: אני התבקשתי על ידי ראשי עיריות וראשי ישובים, שלא הזדמן להם לבוא, להגיד שהם אומרים גם בקשר להוצאת אישורים או טפסים בתחנות כיבוי אש, למשל, בטבריה.

מסעוד גנאים: רוב האזור שלנו מתבקש להמציא טפסים ואישורים לכל מיני פרויקטים, למשל, אולם ספורט או אחר, מטבריה.

מסעוד גנאים: עדיין השירות אינו הולם, הכוונה, יש ראש מועצת כאבול, למשל, שייח' סאלח ריאן אומר לי, שבשביל טופס או אישור לאולם ספורט זה לקח חודשיים.

מסעוד גנאים: ככה הוא אומר לי, אני מקווה שזה לא נכון.

נאוה בוקר: זה עוד מצב טוב.

<קריאה: זה הכי טוב לדעתי.

<קריאה: עשה את זה מהר לדעתי.

מסעוד גנאים: אבל הוא - - -

<קריאה: חבר הכנסת, זה היתר, זה לא אישור.

<קריאה: אישור נשמע כאילו שזה טופס אבל זה היתר.

מסעוד גנאים: אני מעביר מה שהוא אמר לי.

מסעוד גנאים: בכלל, הוא אומר לי שהיחס צריך להיות יותר טוב, ההיענות יותר מהירה ותחנת כיבוי אש בטבריה לא תמיד נענית בזמן לבקשות האלה.

מסעוד גנאים: אני מקווה שמהישיבה הזו ייצא שעוד תחנות כיבוי אש יהיו בישובים הערבים, והשירות הזה יהיה יותר נגיש ויותר טוב לאוכלוסייה הערבית.

מסעוד גנאים: ועוד פעם נאוה, תודה.

נאוה בוקר: תודה.

נאוה בוקר: האם חברי הכנסת רוצים לומר כמה מלים?

נאוה בוקר: חבר הכנסת אכרם חסון.

אכרם חסון: שלום לכולם.

אכרם חסון: אני מצטרף לברכות ומברך אותךְ על הדיון החשוב וגם מברך את ידידי מסעוד גנאים, גם מברך את ראשי הרשויות וכל מי שהגיע.

אכרם חסון: זה נושא כאוב, נושא שהועלה לפי דעתי בהרבה פורומים בעבר הרחוק וכמובן שהייתה דרישה לתקן את העוול.

אכרם חסון: את אמרת כאן שלא צריך להיות הבדל בשירות, בין אזרח יהודי לאזרח לא יהודי.

נאוה בוקר: בהחלט.

אכרם חסון: לצערי הרב, ההבדל קיים ותמיד הרשויות המקומיות במגזר הלא יהודי הרגישו סוג ב' וזה לא דבר חדש, אני אתן לך דוגמה שלי.

אכרם חסון: הייתי ראש עיר, הזהרתי שבדלית אל כרמל ובעוספייה אין תחנת כיבוי אש, הייתה שריפה ראשונה בכרמל וגם הזהרתי ולמרות שאני הייתי חבר באיגוד הכבאות ושילמתי מס חודשי כמו ששילמתי למד"א, אנחנו, הרשויות המקומיות, מחוייבות לשלם ואנחנו מקבלים שירות סוג ג', לא רק סוג ב'.

אכרם חסון: חיכו עד שהייתה השריפה והאסון הגדול בכרמל ואז הקימו תחנה ליד הכרמל, תמיד מתנהגים - - -

נאוה בוקר: כן, תחנה חדשה בעוספייה.

אכרם חסון: בדיוק, ככה מתנהלים אצלנו במדינה.

אכרם חסון: ברגע שיש אסון כולם פוקחים את העיניים ואנחנו שוכחים איפה היינו ומה קרה.

אכרם חסון: אני רוצה להגיד לך שהיום אני בדקתי במספר ישובים, אני אקח את הישוב רג'אר, שהוא ישוב ערבי בגבול, התחנה הכי קרובה לשם היא קריית שמונה או קצרין, ארבעים דקות עד שמגיעה כבאית כי זה עליות וזו משאית מלאה במים והכול - - -

נאוה בוקר: ואין תחנת משנה קרובה?

אכרם חסון: אין, אין תחנה.

אכרם חסון: קצרין או קריית שמונה הכי קרובות.

<קריאה: באותה מידה גם קיבוץ שניר.

אכרם חסון: אותו דבר, אותו דבר.

אכרם חסון: אלה אזרחי מדינת ישראל, אלה ראשי רשויות שמשלמים לכם מסים, משלמים כמו שמשלמת קריית שמונה שיש לה תחנה, או כמו שמשלמת קצרין או כמו שמשלמת חיפה.

אכרם חסון: אני שואל, למה אני, שאני משלם כמותן, למה אין לי אותו שירות?

אכרם חסון: למה אני צריך שמישהו יעשה לי טובה, שיקום, יתעורר בבוקר אחרי אסון ויגיד: אני עכשיו רואה שאתם צדקתם.

אכרם חסון: לכן, השירות הזה שאמרה נאוה ודיבר עליו חבר הכנסת מסעוד גנאים, הוא צריך להיות שווה בכל מקום ומקום.

אכרם חסון: אני אתן לך דוגמה מארבעת הכפרים הדרוזים ברמת הגולן, גם הנושא הזה עלה בזכות נאוה, ארבעתם עם כבאית אחת, שלוקח לה להגיע ממסעדה וממג'ד אל שמס, רבע שעה, יש ארבעה כבאים שם, בערב אין משמרת, אם מעירים אותם חצי שנה עד שמגיעים, האסון כבר מתרחש ואנשים נהרגים - - -

<ניזאר פארס: בערב אין משמרת?

אכרם חסון: אין משמרת.

אכרם חסון: אין, אני אומר לך, אין, אני יודע, אני שאלתי.

<קריאה: אין מצב כזה, מבחינתנו, אין דבר כזה.

אכרם חסון: ארבעה אנשים - - -

<ניזאר פארס: צוות שעובד עשרים וארבע שעות סביב השעון.

אכרם חסון: תראה, אני דיברתי עם ראש מועצת בוקעתה, אוסאמה זהוה, לפני שבאתי, כי אני אוהב ללמוד את הדברים ואוהב להעלות דברים אמינים, זה בשבילנו, כי אנחנו באנו לכאן לא כדי לתקוף מישהו אלא באנו לתקן, אנחנו רוצים לעשות מיפוי - - -

<ניזאר פארס: אני מדבר רק על עובדות.

אכרם חסון: לעשות מיפוי ולתקן.

אכרם חסון: הוא אמר ארבעה כבאים, אין משמרת לילה, אם מעירים אותם לוקח חצי שעה עד שיגיעו לאירוע ואלה ישובים, כמו רג'אר ואחרים, הם קו עימות - - -

נאוה בוקר: אנחנו 'זולגים' לדיון הבא.

אכרם חסון: או.

אכרם חסון: קיי., אז אני - - -

נאוה בוקר: את זה תשאיר לדיון הבא.

אכרם חסון: היום יש הרבה תאונות דרכים במגזר הערבי.

אכרם חסון: אם הכבאית תהיה רחוקה אז קורה אסון ואנשים מתים עד שבאים ומצילים אותם.

אכרם חסון: אותו הדבר בנושא מד"א, הגיע הזמן שתעשו תכנית מקיפה שתיתן מענה שווה.

אכרם חסון: אם יש בעיה של כסף, תביאו את זה לכאן, אנחנו נילחם בשביל כל הישובים.

נאוה בוקר: אולי אפשר למצוא פתרון לנקודות שבהן תהיינה כבאיות.

אכרם חסון: בדיוק, או לחבּר.

אכרם חסון: לחבּר.

אכרם חסון: נאוה, הרי כל הישובים משלמים את המס החודשי וזה מאות אלפי שקלים, אם יחברו כל שלושה ארבעה ישובים במקום, בקירבה, ויתנו מענה הולם, אני חושב שאנחנו נפתור את הבעיה.

נאוה בוקר: וגם הרשויות תצטרכנה לשתף פעולה ולתת, אתה יודע, שטח, זה לא - - -

אכרם חסון: כולם ישתפו פעולה, אני אומר לך, בכול המקומות האלה משתפים פעולה, כמו דליה ועוספייה, שיתפו פעולה, יש שטח ציבורי, לקחו אותו, הקימו תחנה אבל זה אחרי ההפסד הכואב שהיה לכולנו.

אכרם חסון: לכן אני אומר, צריך עכשיו לבנות תכנית לטווח ארוך, עם חזון, איך לפתור את הבעיה ולתת.

אכרם חסון: לא להגיד: אנחנו פותרים את הבעיה מחר.

אכרם חסון: בואו באמת נפתור את הבעיה, אפילו אם אחרי ארבע, חמש שנים אבל נדע שאנחנו הולכים על תכנית עניינית, רצינית, מתוקצבת, שלא כל יום ראש מועצה ילך לבכות במשרדי הממשלה, "נותנים לי" או "לא נותנים לי", "אני שווה או לא שווה".

אכרם חסון: מספיק, נמאס מזה.

נאוה בוקר: תודה.

נאוה בוקר: חבר הכנסת טלב אבו עראר.

טלב אבו עראר: בוקר טוב גבירתי, אני מודה לך.

טלב אבו עראר: אני מברך על קיום הישיבה החשובה שדנה בנושא כל כך חשוב.

טלב אבו עראר: אני מברך את חברי מסעוד גנאים, שיזם את הדיון, וגם את ראשי הרשויות שטרחו והגיעו לכאן.

טלב אבו עראר: אמת, הנושא הוא לגבי המגזר הערבי בכלל, הרי המגזר הערבי הוא הכי חשוף לסכנה מן המחסור הקיים מבחינת כוחות ההצלה, אם בכבאות ואם במד"א.

טלב אבו עראר: 'בגדול', המגזר הערבי-בדואי בנגב, הגיע הזמן שצריך לשנות את התקנה, שמעתי שרק כשיש עירייה יש כבאות, כך הבנתי.

טלב אבו עראר: כשהייתי ראש מועצה של ערערה בנגב, כמה שביקשתי לפחות להשיג ניידת כיבוי אש, אמרו: לא, למועצות לא נותנים.

טלב אבו עראר: האם זה קיים עד היום?

טלב אבו עראר: אני לא יודע, רק לעירייה.

<ניזאר פארס: זו לא חלוקה סוציאלית לפי עיר או לפי ישוב.

<ניזאר פארס: זה מחולק.

<ניזאר פארס: אני תיכף אתן סקירה.

נאוה בוקר: יש חלוקת צרכים אבל הוא יענה לך בהמשך.

נאוה בוקר: אתה תענה בסוף לכולם.

<ניזאר פארס: יש סקר מאוד מקצועי שנעשה על ידי הטכניון, מאז הקמת הרשות, שהוא בא להגיד באמת איפה צריך במרחב, בשטח, לא ספציפית בישוב.

נאוה בוקר: ניזאר, אתה תענה להם בסוף.

טלב אבו עראר: אני אתן לך דוגמה חיה, זה עובדתי, שבין שבעת הישובים הערבים בנגב יש רק בעיר רהט וזהו, לא כסיפה, לא ערערה, לא חורה, לא לקייה, לא אף ישוב אחר חוץ מרהט ולכן, רק לפני ארבעה ימים, הייתה שריפה בערערה בנגב, ישוב שבו אני מתגורר ונשרפו שני ילדים, בני שלש וחמש.

נאוה בוקר: כן, אני זוכרת.

טלב אבו עראר: עד שהגיעו צוותי כיבוי האש לקח, לא יודע, לא פחות מחצי שעה.

<קאד דאהר: דקות אני חושב.

טלב אבו עראר: מה?

<קאד דאהר: תוך דקות זה הגיע לפי מה שאני בדקתי עם המחוז הדרומי.

טלב אבו עראר: אם היה דקות אז לא היו הילדים מגיעים לסכנת חיים.

<ניזאר פארס: היה דקות, עניין של דקות.

<ניזאר פארס: הפינוי הוא משהו אחר.

טלב אבו עראר: אני הייתי שם, הלכתי למקום, לא חמש דקות, כי באמת, מי שמגיע מדימונה או מבאר שבע, מכובדי, אם במטוס, אפילו במטוס בחמש דקות הוא לא יגיע.

טלב אבו עראר: באמת.

טלב אבו עראר: צריך לדייק.

טלב אבו עראר: אנחנו לא באים כאן לחקור אחד את השני.

<ניזאר פארס: אני אמסור לך בדיוק את הזמן של ההגעה.

טלב אבו עראר: בסדר.

טלב אבו עראר: הגעה, הגעה.

טלב אבו עראר: אני נהג עבריין, אתה יודע מה זה עבריין?

טלב אבו עראר: נוסע 140,150 - - -

נאוה בוקר: שלא ישמעו אותך, הכול בפרוטוקול.

טלב אבו עראר: לא, באמת - - - חמש דקות, במטוס לא יכול להגיע.

טלב אבו עראר: מבאר שבע חצי שעה לפחות לכן, הגיע הזמן שבאמת, אם אנחנו רוצים להתחשב באזרח הבדואי ובאזרח הערבי, כמו שאנחנו מתייחסים לאזרח היהודי, אז צריך בכל ישוב כיבוי אש ומד"א.

טלב אבו עראר: תודה רבה.

נאוה בוקר: זה במצב אוטופי.

נאוה בוקר: הלוואי ויכולנו לשים בכל ישוב, תאמין לי.

נאוה בוקר: חברים, אני מציעה שנשמע את ראשי הרשויות לפני שניתן לניזאם את זכות הדיבור.

נאוה בוקר: תציג את עצמך.

<יאסר עומר: יאסר עומר, ראש מועצה אזורית אל בטוף.

<יאסר עומר: זה בצפון.

נאוה בוקר: דבר אל המיקרופון בבקשה.

<יאסר עומר: ראש המועצה האזורית אל בטוף, זה בצפון.

<יאסר עומר: מדובר בארבעה ישובים, שלושה ישובים שהם ברצף, עוזייר, רומאנה ורומת הייב והישוב הרביעי ליד מגדל, ואדי חמם, שהוא בעצם לא ברצף גיאוגרפי.

<יאסר עומר: היה לי הכבוד להכיר את סגן מפקד המחוז והייתה לנו שיחה גם בחוץ בעניין הזה.

<יאסר עומר: תרשי לי לברך את חבר הכנסת אכרם חסון על כניסתו - - - אני רוצה לומר רק דבר אחד מן הניסיון שלי כראש מועצה, התערבתי בכמה דברים לגבי קבלת ההיתרים לכבאות.

<יאסר עומר: הכבאות באזור שלנו, הייתה בנצרת, זה היה המרכז שלהם.

<יאסר עומר: הם עברו לטבריה, הגשנו תכניות, הלכו לאיבוד התכניות, להתחיל מחדש - - -

נאוה בוקר: הלכו לאיבוד התכניות – איפה, בכבאות?

<יאסר עומר: במעבר כנראה ממקום למקום, כך אמרו לנו ובקיצור, אני רוצה להגיד דבר אחד, מה אנחנו צריכים באזור שלנו בטבריה, למשל, לגבי הכבאות, במועצה האזורית שלי לא צריך כרגע, משום שציפורית ממש במרחק של שני ק"מ אז אני לא צריך וזה מסודר מבחינה זו.

<יאסר עומר: אני אומר לך לגבי השירות שניתן לרשויות.

<יאסר עומר: מעט מאוד בודקי תכניות בטבריה, מעט מאוד.

<יאסר עומר: כשאני הלכתי מצאתי רק שתיים, אחד ועוד בחור, אדי, שהם בודקי תכניות, אז כמה יספיקו לעשות?

<יאסר עומר: ובמחוז הצפון אנחנו מדברים - - -

נאוה בוקר: אתה אומר שהבירוקרטיה גורמת להרבה עיכובים.

<יאסר עומר: יוסיפו להם עוד שניים, שלושה, ארבעה אנשים.

נאוה בוקר: הבנתי, כוח אדם.

<יאסר עומר: אני לא רוצה להעלות עוד דברים.

<יאסר עומר: תודה.

נאוה בוקר: מחסור בכוח אדם.

נאוה בוקר: או.

נאוה בוקר: קיי.

נאוה בוקר: , יש לנו את זידאן כעבייה, ראש מועצת כעבייה ויו"ר הפורום הבדואי.

<זידאן כעביה: קודם כל שלום לכולם.

<זידאן כעביה: אני מודה וגם מברך על קיום המפגש הזה.

<זידאן כעביה: תודה לך באופן אישי גבירתי.

<זידאן כעביה: אני גם רוצה להודות לידידנו חבר הכנסת מסעוד גנאים על היוזמה וגם לחברים היקרים, גם לטאלב אבו עראר ואנחנו מברכים גם את אכרם חסון, אני חושב שכולכם עושים עבודה טובה, לא רק בנושא הזה אלא גם בנושאים אחרים ותרשו לנו גם לראות את חצי הכוס המלאה.

<זידאן כעביה: כשמדובר בחיי אדם אז זה הדבר שצריך לקבל עדיפות ראשונה בכל התחומים.

<זידאן כעביה: אני עֵד לאחרונה לתופעה של מה שנקרא המנע, החשיפה, וזה לא פחות מן המיקום של הכבאית בכל מקום שהוא.

<זידאן כעביה: לאחרונה הארגון הזה, שאני קורא לו ארגון של מכבי אש והצלה, יש לו חשיפה במגזר הערבי, הוא עושה הרבה פעילויות ואני חושב שזה היה בכל מקום, בטמרה, בעראבה ואולי בהרבה מקומות אבל רוצה להעיד על האירוע שהיה אצלי, שכל מחוז הצפון, כולל הנציב, עם כל מה שנקרא המכניקה שמשתמשים, אם זה המנוף, אם זה הרכבים הגדולים וחסר שם רק המטוס - - -

נאוה בוקר: איזה אירוע?

נאוה בוקר: מתי זה היה?

<זידאן כעביה: האירוע היה בישוב כאעביה - - - חשיפה של מכבי האש, היו שם שמונה מאות תלמידים, אני אומר את זה כדי ללמוד את זה הלאה, שמונה מאות תלמידים עם תושבים, היו ראשי רשויות שכיבדו אותנו והיה אירוע מאוד מוצלח.

נאוה בוקר: ואתה ממליץ על הרבה יותר אירועי חשיפה של כבאות במגזר הערבי.

<זידאן כעביה: זה כולל – ואני אמשיך את דבריי, זה דבר מאוד חשוב.

<זידאן כעביה: אנחנו עושים את זה יחד עם המשטרה, גם עם מד"א, הכול - - -

נאוה בוקר: כן, עם המשטרה אני יודעת שזה קיים.

<זידאן כעביה: כמה שהארגון חושף את עצמו לקהילה וכמה שאנחנו פועלים פעולות מנע זה גם תורם.

<זידאן כעביה: אנחנו לא מעריכים כמה זה, כי זה כמו תאונות הדרכים, לא יודע אם זה בגלל הפרויקט הזה או בגלל דבר כזה של מנע נחסכו חיי אדם – לא יודע אבל זה דבר חשוב מאוד.

<זידאן כעביה: אנחנו מברכים וגם אני רוצה, אני לא אוהב תמיד להגיד, אבל יושב פה - - - שמאז שהוא נכנס לתפקיד שלו - - - נעשו הרבה פעילויות בשטח, גם היה סגן מפקד המחוז, ניצב ניזאר והייתה פעילות רבה.

<זידאן כעביה: אני מסכים אתך בנושא של טופס 4.

<זידאן כעביה: אתה הולך לשם, כשאתה מגיע – אני הייתי בעצמי שם, יש לי גן שאני לא יכול להפעיל אותו כבר שנתיים, בגלל האישור של מכבי אש אבל לא בגלל מכבי האש, ויושבות שם שתי פקידות, אני זוכר, אחת מהן קוראים לה - - -

נאוה בוקר: הבירוקרטיה מאוד מכבידה.

<זידאן כעביה: הן עושות עבודה מקסימה, מקבלות על הצד הטוב ביותר והכל, אבל, העומס, הרבה עומס, הן לא מספיקות.

<זידאן כעביה: זה דבר אחד.

<זידאן כעביה: אני מסכים עם כל מה שנאמר פה על הצורך, גם במגזר הבדואי בדרום, זה ממש זוועה שם אבל גם כל אזור שנמצא.

<זידאן כעביה: היו לנו, לצערי הרב, אסונות.

<זידאן כעביה: אני מסכים שלא באנו לכאן להעביר ביקורת אלא לשאול איך אנחנו יכולים להשפיע על הדברים - - -

נאוה בוקר: דרכים לטיפול ותיקון.

<זידאן כעביה: למצוא דרכים כדי לקרב את השרות הזה לכל האזרחים במדינת ישראל ללא הבדל, גזע, מין ודת, כדי למנוע אסונות, כדי לקרב השירות, כי כולנו, כמו שציין חבר הכנסת היקר פה, כולנו משלמים מיסים ואני באתי עם הצעה, אני לא מדבר על הערים הגדולות, שמובן מאליו שבטמרה צריכה להיות תחנה, אני לא מדבר על סכנין כי זה מובן מאליו, על עראבה שלא מזמן קיבלה גם את ההגדרה של עיר או על ערים, אני מדבר על קומפלס קטן של ישובים.

<זידאן כעביה: קחי למשל את האזור שלנו, כעבייה, ביר אל מכסור, בוסמת-טבעון, וזרזיר – זה חמישים אלף, לפחות שתהיה נקודת זינוק ובואו נלמד מדברים אחרים.

<זידאן כעביה: צריך ללמוד גם ממשרדים אחרים.

<זידאן כעביה: כדי שכל אזרחי המדינה יהיו שווים בפני החוק וכולם יקבלו עבור ילדים בסיכון, עשו אגדים.

<זידאן כעביה: בהתחלה החוק אמר: מעל 50 – נותנים, היום, מה עשו – אגדים.

<זידאן כעביה: אני למשל מאוגד עם בילעין, עם כאוכב, עם ביר אל מכסור ושם פועלת התכנית, שהיא חוקית.

נאוה בוקר: אז אתה מציע את אותה השיטה, גם בכבאות והצלה.

<זידאן כעביה: אני מציע כל שיטה יכולה להיות נקודת זינוק ועכשיו זה המבחן של ראשי הרשויות, שצריך לתת את הקרקע והכול יהיה בשיתוף פעולה.

<זידאן כעביה: מתן מקום יהיה בשיתוף פעולה ונראה, איפה שיש שיתוף פעולה.

<זידאן כעביה: אני מאמין שמכבי אש והצלה יש להם שיתופי פעולה.

<זידאן כעביה: זה חשוב ודחוף ככל שזה ניתן.

נאוה בוקר: חשוב מאוד מה שאתה אומר ואנחנו נאמץ את זה.

<זידאן כעביה: תודה רבה.

נאוה בוקר: קאד דאהר, דובר הכבאות.

נאוה בוקר: האם אתה רוצה להציג לנו את המצגת?

נאוה בוקר: האם יש לך נתונים כרגע?

<קאד דאהר: כן, יש.

<קריאה: סליחה שאני מתערב - - -

<קריאה: אולי לשמוע את כולם?

<קריאה: אולי לשמוע ראשי רשויות.

נאוה בוקר: אתם יודעים מה?

נאוה בוקר: או.קיי.

<קריאה: אולי לשמוע את - - -

נאוה בוקר: אני התבלבלתי.

נאוה בוקר: חשבתי שאתה נציג של הרשויות.

<קאד דאהר: לא, אני - - -

<קריאה: לא, הוא הדובר של מכבי אש.

נאוה בוקר: טעות שלי, סליחה.

נאוה בוקר: בואו נשמע את כל ראשי הרשויות.

<קריאה: נשמע את כל האורחים, ראשי הרשויות וגם - - -

נאוה בוקר: אז בואו לפי סדר הישיבה.

נאוה בוקר: בואו נמשיך.

נאוה בוקר: הצג את עצמך בבקשה.

<עאבס טיטי: ראש מועצה מקומית בענה בצפון.

<עאבס טיטי: את האמת, אני הייתי מהחלוצים, עם חברי - - - טאהר, נושא החשיפה שדיבר עליו ידידי זידאן, זה חשוב מאוד, חשיפה, הסברה.

<עאבס טיטי: אני ראש מועצה כמעט שמונה שנים, נושא הכבאות, אנחנו שומעים שכשתהיה שריפה, נכנסת כבאית והם עושים את העבודה אבל, לדעתי, מאחר ואנחנו היום שותפים בכל האיגודים, יש הרבה מעל כיבוי שריפות בשעת חירום, צריכות להיות עבודות למנוע לפני וזה מה שהיה אצלנו בכפר בענה, אני אמרתי, אני הייתי מהחלוצים הראשונים שהיה לי בתוך מגרש כדורגל "יום הכבאות וההצלה" ושיתפנו רוב אנשי הכפר, בתי ספר, קופות חולים, תחנות לאם ולילד, כל המוסדות שהיו לי היו בתוך מגרש הכדורגל - - -

נאוה בוקר: זה אירוע קבוע שאתה מקיים או חד פעמי?

<עאבס טיטי: לא, עשינו את זה שנה שעברה.

<קריאה: כל פעם במקום אחר.

<עאבס טיטי: כן, אצל חברי זידאן לא עבר מטוס, אצלנו במקרה היה מטוס כיבוי.

<עאבס טיטי: מה שאני אומר, אני מצטרף לחברי הכנסת הנכבדים, שהיום יש לשפר הרבה דברים בתוך המיגזר, ולא לחכות עד שיהיה אסון, אחר כך אנחנו באים ומתחילים באמת לסדר עניינים.

<עאבס טיטי: נושא הכבאות חשוב מאוד ומקרים יומיומיים בתוך כפרים - - -

מסעוד גנאים: חאג' עאבס, אתה נתקל באותן בעיות של בירוקרטיה כאשר אתה פונה לתחנה בטבריה, למשל?

<עאבס טיטי: אני לא בטבריה, יש לנו את התחנה בכרמיאל.

מסעוד גנאים: יותר קרוב.

<ניזאר פארס: מבקש סליחה, אני רק אתקן פה נתון לגבי כרמיאל וטבריה.

<ניזאר פארס: בכרמיאל כל רישוי העסקים ימשיך להיות בתוך התחנות, בכל תחנה אזורית, בנצרת, עפולה, טבריה, במחוז הצפוני כרמיאל ובקרית שמונה.

<ניזאר פארס: בנינו מרכז, רק כדי לשפר את השירות לאזרח, הוא נקרא מרכז בדיקת תכנית – מב"ת, שמנו אותו בטבריה ומשם מגישים תכניות, לא רישוי עסקים, רישוי עסקים ממשיך להיות איפה שאתה אומר, בכרמיאל - - -

נאוה בוקר: ניזאר, ניזאר, אתה אחרי כן תפרט לנו.

נאוה בוקר: הצטרף אלינו חבר הכנסת אוסמה סעדי והיות ויש לו עוד הרבה דיונים על הראש היום אז אנחנו ניתן לו את רשות הדיבור.

נאוה בוקר: בבקשה.

אוסאמה סעדי: דקה אחת.

אוסאמה סעדי: גבירתי היושבת ראש, חבריי חברי הכנסת, ראשי עיריות, ראשי מועצות, אורחים נכבדים, אהלן וסהלן.

אוסאמה סעדי: אני בא מאמצע דיון בוועדת הכלכלה בנושא תאונות דרכים במגזר הערבי, ואנחנו שם הצגנו נתונים של מחקר שעשה הממ"מ ויש נתונים מפחידים בדבר הקרבנות של המגזר הערבי, בערך 520 הרוגים במשך חמש שנים אחרונות, שזה 35% - - -

נאוה בוקר: 520 הרוגים בתאונות?

אוסאמה סעדי: בחמש שנים, שזה 35% - - -

נאוה בוקר: וביחס לאחוז מן האוכלוסייה כמה זה?

אוסאמה סעדי: 20%, אנחנו 20% מהאוכלוסייה.

נאוה בוקר: אז זה 35%.

אוסאמה סעדי: 35%.

אוסאמה סעדי: והנתון היותר מדהים, שאם ניקח לפי שכבות, אז בין 0-4 אנחנו פי עשר מן המגזר היהודי.

אוסאמה סעדי: בין 15-19 אנחנו פי שבע, זאת אומרת, רוב הקרבנות הם צעירים, מ- 0-17 וזה מדהים וזה מביא אותנו לתאונות חצר ולכל מה שאני בטוח שחבריי מסעוד וטאלב וגם אכרם דיברו על הנושא של המגזר ותאונות חצר, שזה בוודאי מחייב שיהיו תקנות כיבוי וזה נושא חשוב מאוד – הצלת חיים, ואתם עושים עבודת קודש ואני מברך אתכם על השינוי שחל בשנים האחרונות לגבי המגזר הערבי ביותר התחשבות, אבל צריך לעשות הרבה הרבה יותר בנושאים האלה.

אוסאמה סעדי: אני מכיר, אם אנחנו בקשר אז אתם נרתמים ואתם עוזרים אבל, צריך תחנות כיבוי אש.

אוסאמה סעדי: נכון שיש מגבלות שהן תקציביות אבל לא יכול להיות, כמה תחנות יש במגזר הערבי וכמה תחנות יש במגזר היהודי?

אוסאמה סעדי: מה היחס?

אוסאמה סעדי: צריך להשקיע יותר ויותר, גם בתקציבים מבחינת תחנות, אני יודע למשל, שבטמרה – דיברתי עם דר' סוהיל שהוא כבר נתן קרקע, היקצה קרקע, לצורך כך.

אוסאמה סעדי: בעיר שלי, שהפכה להיות עיר, עראבה, שגם היו בקשר והתקיימו מספר פגישות ומוכנים לתת קרקע ולבנות גם תחנה והם מתקדמים, אז צריך לזרז את הדברים האלה.

אוסאמה סעדי: אני מניח שגם כל ראשי המועצות וראשי הישובים שנמצאים כאן, דיברו וידברו על זה, שכאשר אנחנו מדברים על הצלת חיים, אני חושב, גבירתי היושבת ראש, המגבלות התקציביות לא צריכות להוות מגבלה ואנחנו - - -

נאוה בוקר: אני סבורה בדיוק כמוך.

אוסאמה סעדי: כי יש מלא בתקציב וכשרוצים יש רזרבות בעשרות מיליארדים, מעבירים מפה ומעבירים משם.

אוסאמה סעדי: תחנת כיבוי והצלה היא אל"ף-בי"ת, היא דבר חיוני ובסיסי שאפילו צריך להיות בכל ישוב, ערבי או יהודי ואני לא מדבר פה על מגזרים אבל כאשר אנחנו מדברים על מגזרים צריך לתקן את זה כמה שיותר.

נאוה בוקר: לשם כך אנחנו פה היום וזו המטרה.

אוסאמה סעדי: תודה גבירתי היושבת ראש.

נאוה בוקר: אנחנו נמשיך בסבב של ראשי הרשויות.

נאוה בוקר: בבקשה, תציג את עצמך.

<אחמד חלאילה: אני לא ראש רשות, אני קב"ט עירית סכנין, מנהל בטחון בחירום, מנהל מחלקת מוסדות חינוך בישוב.

נאוה בוקר: מה שמך, אדוני?

<אחמד חלאילה: אחמד חלאילה.

<אחמד חלאילה: אני - - - עשרים ושש שנה.

<קריאה: אחמד, רוצים ראש עיר, לא רוצים קב"ט.

<אחמד חלאילה: קודם כל אני מברך את כולם, מי שדאג לישיבה הזאת ולרעיון הזה להקים ועדה ולדון בנושא הכבאות וההצלה בצפון.

<אחמד חלאילה: אם זה חבר הכנסת גנאים, דר' אכרם חסון ושאר חברי הכנסת.

<אחמד חלאילה: מכובדיי, עם ניסיון של עשרים ושש שנה בתור קב"ט בעירית סכנין, אני נתקל בהמון בעיות בצד הכבאות.

<אחמד חלאילה: הכבאות נמצאת בעכו ועכשיו בכרמיאל.

<אחמד חלאילה: לפני כמה שנים הקימו תחנת ביניים - - - וזמן ההגעה, כמו שדיברתם, לוקח 30-40 דקות עקב זה שהטופוגרפיה בגליל היא הררית והעמסת כמות המים וחוסר ידע של הכבאים – אני אדבר אחר כך על דרישה למנות כבאים מן המגזר הערבי ברשות הכבאות, כבאים מן המגזר הערבי, שיודעים את השפה, יודעים את המנטליות - - -

נאוה בוקר: זה רעיון מצוין.

נאוה בוקר: אני חושבת שזה צריך להיעשות ולהתבצע בצורה כזאת בכל הארץ.

<אחמד חלאילה: אז אני אמשיך - - -

נאוה בוקר: יש בעיה עם נציבות שרות המדינה ונדבר על זה.

<אחמד חלאילה: כאב לכולם במדינה אסון הכרמל.

<אחמד חלאילה: אסון הכרמל כאב לכולם ולא לחכות שיהיה עוד אסון במדינה, אם זה חומר כימי, חומר מסוכן או שריפה, עקב הבעיות.

<אחמד חלאילה: וכמו שאמרו חברי הכנסת, יש כסף במדינה ואני הייתי מציע להקים בכל ישוב ערבי תחנת כבאות או תחנת משנה, שתיתן מענה מיידי ולא עם זמן הגעה של 40 דקות שהבית נשרף כליל, לחסוך בנפש וברכוש.

<אחמד חלאילה: זה אחד.

<אחמד חלאילה: ב-2010 הצעתי בוועדת הביטחון של השלטון המקומי, לשתף תלמידי תיכון ומורי תיכון בעניין הכנות לחירום.

<אחמד חלאילה: הצפון הוא חלק ממדינת ישראל והצפון, גבירתי, עד עכשיו לא מוכן לחירום מהמון סיבות.

<אחמד חלאילה: זאת אומרת - - - משרד הפנים צולע בנושא הזה, אני מדבר בגלוי ואנחנו צריכים להכין את האוכלוסייה לשעת חירום, זה גם חלק מהכבאות וההצלה, אז הייתי מציע, בכל בית ספר יש רכז בטחון מ-2010, שהודרך על הנושא הזה, הייתי מציע לשתף פעולה עם משרד החינוך, משרד החינוך, עוזרי בטחון - - -

נאוה בוקר: אני חושבת ששיתוף הפעולה הזה קיים.

<אחמד חלאילה: שידריך כל ימות השנה כבאות והצלה, בטחון ובטיחות לשעת חירום בבית הספר.

נאוה בוקר: תודה.

<אחמד חלאילה: יש לי משהו להמשיך.

נאוה בוקר: עוד משהו?

<אחמד חלאילה: כן.

<אחמד חלאילה: סכנין היא עיר מרכזית בגליל, מונה 30,500 תושבים, מגיעים אליה כל יום 4,000 ,3,000 תושבים מכל האזור, עקב זה שיש קניונים, מגרש כדורגל ומכללות, אז זו עיר מרכזית בגליל וסבלנו המון מהשריפות שהיו מסביב לסכנין ובתוך סכנין.

<אחמד חלאילה: לפני חמש עשרה שנה ביקשתי להקים תחנת כיבוי אש - - -

<קריאה: "צ'איינה מול" נשרף בסכנין, כל סין נשרפה שם.

<קריאה: זה שם של קניון שנשרף.

<אחמד חלאילה: אז כל שנה ביקשתי ועד עכשיו לא נענינו, הקימו תחנה לא מאויישת בטרידיון 24 שעות - - -

נאוה בוקר: מהי התחנה הכי קרובה אליכם?

<ניזאר פארס: התחנה נמצאת בטרידיון, במרחק של חמש דקות בערך מ china mall, איפה שהייתה והגיעו תוך 4 דקות, בשריפה שהייתה.

נאוה בוקר: וזה לא עונה על הצרכים?

<ניזאר פארס: היא אמורה לענות על הצרכים בחלק המזרחי, ארבע דקות, יש לי את לוחות הזמנים.

<ניזאר פארס: היא מאויישת, תדייקו בעובדות, חברים.

<ניזאר פארס: אני שמח על המפגש.

<ניזאר פארס: אין תחנה היום ברשות הכבאות וההצלה בארץ, שלא מאויישת עשרים וארבע שעות, אין מושג כזה.

נאוה בוקר: תודה.

<אחמד חלאילה: ביקשתי להדריך תלמידי תיכון ומורים מדי שבוע, מדי שנה, להדריך ולתרגל.

<אחמד חלאילה: תיאמתי עם הדובר של כבאות והצלה, לעשות יום - - - בסכנין, בעתיד.

<אחמד חלאילה: אני מבקש למנות כבאים מן המיגזר הערבי לרשות כבאות והצלה.

<אחמד חלאילה: תשאלי את האדון ניזאר כמה כבאים מהמגזר נמצאים בצפון.

<אחמד חלאילה: להחמיר בהקמת עסקים, כל עסק שמוקם בכל רשות ורשות, להתקין, בוא נגיד, להרבות בתנאים, מחמירים ובמיוחד במקומות שיש בהם חומרים מסוכנים.

נאוה בוקר: אני חושבת שזה כבר נעשה, לא?

<ניזאר פארס: נעשה, אין פה שיתוף פעולה.

עבד אל חכים חאג' יחיא: הנושא הזה של רישוי עסקים, באוכלוסייה הערבית הוא מאוד חלש.

נאוה בוקר: הצטרפו אלינו שני חברי כנסת.

נאוה בוקר: כשהוא יסיים אני אתן לכם.

עבד אל חכים חאג' יחיא: מאוד.

עבד אל חכים חאג' יחיא: צריך פיקוח - - -

נאוה בוקר: חברים, זה מפריע מאוד.

<אחמד חלאילה: פיקוח וענישה לכל מי שלא מקיים הוראות בטיחות וזהירות בכל עסק ועסק.

<אחמד חלאילה: במגזר הערבי, בכל המקומות היום, יש מורים מוסמכים אם זה בבריכות שחיה, אם זה - - - ואם זה פיקוח אז להחמיר ולהעניש.

<אחמד חלאילה: חוץ מזה, האגרות שמבקשת רשות הכבאות והצלה על היתרים, מן הרשויות המקומיות, למשל מגרש כדורגל, היא רוצה - - -

נאוה בוקר: תנסה לקצר כי יש פה עוד הרבה דוברים.

נאוה בוקר: אני מבקשת שקט, זה מאוד מפריע.

<אחמד חלאילה: איכלוס לבית ספר אז צריך לשלם המון כסף.

<אחמד חלאילה: המגזר הערבי והרשויות המקומיות - - -

<קריאה: בוא, תתחיל להתכנס כמו שאומרים בכנסת.

נאוה בוקר: משפט אחרון לסיום.

נאוה בוקר: יש פה עוד דוברים.

<אחמד חלאילה: לפחות חצי מיליון שקל צריכים לכבאות והצלה לשלם לכבאות והצלה.

נאוה בוקר: תודה, תודה רבה.

נאוה בוקר: הצטרף אלינו חבר הכנסת עבדאללה אבו מערוף ואחריו חבר הכנסת חאג' יחיא.

נאוה בוקר: בבקשה.

עבדאללה אבו מערוף: בוקר טוב לכולם.

עבדאללה אבו מערוף: אני מברך על הדיון כחבר ועדת המשנה לכבאות, בראשותה של חברתי נאוה, שעושה עבודה מצויינת, מאז שוועדת המשנה אכן ישנה.

עבדאללה אבו מערוף: אנחנו לא נפרט עכשיו מה נעשה בכלל, במיוחד בעניין הישובים שעכשיו דנים בהם ובכלל הרבה דברים וטוב שיש דיון כזה ואני בטוח שמהדיון תצא עשייה פרקטית, לא רק לדבר על העניין הזה היום.

עבדאללה אבו מערוף: סליחה שאיחרתי, הייתי במחוייבות חשובה מאוד אחרת.

עבדאללה אבו מערוף: ואני מברך את ניזאד פארס שמכבד אותנו בנוכחותו ואני בטוח שמהדיון הזה נצא לשטח ונפעל בהתאם ואכן נשמור על חיי בני אדם שהם הערך העליון ביותר.

עבדאללה אבו מערוף: הועדה שלנו, בראשותה של נאוה, נשאף לעשות את זה ולשמור על החיים וגם על הסביבה.

נאוה בוקר: תודה רבה, תודה.

נאוה בוקר: חבר הכנסת חאג' יחיא.

עבד אל חכים חאג' יחיא: אני אתחיל קודם כל בלברך על הישיבה הזו החשובה, כי איפה שלא תדברו על האוכלוסייה הערבית, תמצאו התמרמרות על מרחקים, על הגעה מאוחרת ועל אי בנייה או אי הקמה של תחנות באוכלוסייה הערבית.

עבד אל חכים חאג' יחיא: לפעמים יש קריטריונים של מרחק אבל לא המרחק הוא מה שחשוב לפי דעתי, אלא גם זמן ההגעה ואני אתן דוגמה.

עבד אל חכים חאג' יחיא: אני תושב טייבה.

עבד אל חכים חאג' יחיא: אם אתה מגיע מכפר סבא או אפילו מצור יגאל, שיש תחנה כזו קטנה, להגיע לטייבה לפעמים בשעות מסוימות ייקח לך שעה עם הפקקים.

עבד אל חכים חאג' יחיא: זה לא אומר שהמרחק הוא רק עשרה קילומטר וזה לא משמעותי שהוא רק עשרה קילומטר, כי זמן ההגעה הוא אחד הדברים החשובים.

עבד אל חכים חאג' יחיא: זה אחד.

עבד אל חכים חאג' יחיא: שניים, אני הייתי ראש עיריית טייבה ואני יודע מהי ועדה מקומית, כי הייתי יושב ראש הועדה המקומית.

עבד אל חכים חאג' יחיא: אתם מוזמנים לישיבות של הועדות המקומיות ואתם לא מגיעים.

עבד אל חכים חאג' יחיא: מה זה 'לא מגיעים', אתם לא עוקבים אחרי היתרי הבניה ואם יש לי עסקים ויש לי חומרים ויש לי כל מה שצריך, אז הם לא מקבלים את ההיתר הבנייה, כי אתם לא נמצאים שם.

נאוה בוקר: זה נשמע חמור מאוד מה שאתה אומר.

עבד אל חכים חאג' יחיא: אני אומר שזה חמור מאוד כי אני אומר, הם לא מגיעים ונציגים שלהם לא מגיעים לישיבות של הועדות המקומיות.

עבד אל חכים חאג' יחיא: אני הייתי כשנתיים יושב ראש ועדה מקומית ולא ראיתי נוכחות אף פעם באף ישיבה, אז כשלא מגיעים גם לא עוקבים.

עבד אל חכים חאג' יחיא: אפילו אם מקבלים את הפרוטוקול של הישיבות, ויש מקומות שהם תעשייה ויש מסחר ויש דברים שחייבים לקבל את האישורים וחייבים לבדוק אותם, אז אם הם לא מגיעים ולא בודקים אותם אז ברור שאפילו שיש מקרים, שאם קורית שריפה אבל יש את האמצעים בתוך המקום, כדי לטפל ולפחות לתת את מה שנקרא "עזרה ראשונה" עד שהכבאית מגיעה, אם זה לא קיים אז אני חושב שהתוצאה היא חמורה ביותר ולכן, כל שריפה שקורית בקרב האוכלוסייה הערבית היא שריפה קטלנית והרסנית, כי היא לא מקבלת את הטיפול הנאות בזמן.

עבד אל חכים חאג' יחיא: זה אחד.

עבד אל חכים חאג' יחיא: שניים, אני מדבר, למשל, כפר קאסם לפני שנה אפילו הגשתי בקשה לדיון מהיר בנושא הזה, שכשהייתה בכפר קאסם שריפה, בצד המזרחי, לקח להם שעה אם לא שכל התושבים בכל האזור - - -

נאוה בוקר: שעה להגיע?

עבד אל חכים חאג' יחיא: כן, קמו והתחילו לכבות, כל השכונה שם עזרה, גם היו הפסדי חיים שם לכן, אני אומר שצריך לבוא, לפעמים אתה לא צריך תחנות גדולות במיוחד, אבל לפזר אותן במקומות שיוכלו לתת מענה.

עבד אל חכים חאג' יחיא: למשל, אם אתה בא לטייבה ויש טייבה, קלאנסווה ושער אפרים, אלה שלושה ישובים שהמעבר ביניהם קצר והם מכילים לפחות 70,000 תושבים, אני מדבר על שלושת הישובים הקטנים האלה, שהם 70,000 תושבים.

עבד אל חכים חאג' יחיא: התושבים האלה צריכים לקבל מענה ומענה קרוב ומקומי.

עבד אל חכים חאג' יחיא: גם כפר קאסם, כפר ברא, ג'לג'ולי, יש להם מקום, אני מדבר במיוחד על האיזור של המרכז, שם אני ביקשתי קודם ואני עוד פעם חוזר ומבקש, ואני מקווה שאנחנו נקבל תשובה.

עבד אל חכים חאג' יחיא: ואם ירצה כבודו ניזאר לשבת אני מוכן לשבת.

נאוה בוקר: אנחנו בסוף נעשה איזה סיכום - - -

<קריאה: זו ישיבה של פתיחה, כל מי שמעוניין, כל מי שרוצה שתחנת כבאות אש תהיה בעיר שלו, בישוב שלו, שייגש ויבקש.

נאוה בוקר: אנחנו נקים איזשהו צוות בסיום הדיון הזה, שמורכב גם מחברי כנסת, גם מראשי רשויות, זו ההצעה שלי, כדי לקדם את הנושא של הכבאות וההצלה במגזר הערבי.

נאוה בוקר: תודה רבה לך חבר הכנסת, אנחנו נמשיך עם ראשי הרשויות.

<קריאה: אולי ראשי ערים.

נאוה בוקר: ראשי ערים.

נאוה בוקר: בואו נתחיל.

<קריאה: עראבה וטמרה.

נאוה בוקר: או.

נאוה בוקר: קיי.

נאוה בוקר: , בואו, תציגו את עצמכם.

נאוה בוקר: בבקשה.

<עלי עאסלי: שלום לכולם.

<עלי עאסלי: אני עלי עאסלי, ראש עיריית עראבה.

<עלי עאסלי: קודם כל אנחנו מודים לך גבירתי על קיום הישיבה הזו, אנחנו כל כך זקוקים לישיבות כאלו.

<עלי עאסלי: יש חסר אדיר במגזר הערבי בקשר להקמת תחנות כיבוי אש למגזר.

<עלי עאסלי: אני רוצה להתלוות ולברך את ידידינו אכרם חסון ומאחלים לו הצלחה בתפקיד.

אכרם חסון: תודה רבה.

<קריאה: ישמור עלינו במשרד האוצר.

נאוה בוקר: זה לא פשוט, זה לא קל.

<קריאה: זה הקשה.

<עלי עאסלה: אכרם, קודם כל, היה עמית שלנו והוא יודע את המצוקה שאנחנו נמצאים בה, אז בתחילת דבריי אני רוצה להודות למר ניזאר ולכל הארגון של כיבוי אש, על ההכרזה ועל האישור להקמת תחנה ראשית באיזור, אצלנו בצפון, בעראבה.

<עלי עאסלה: גבירתי, למרות הקושי והמחסור באדמות מדינה, אצלנו במגזר, אנחנו בעראבה, בזכות המגעים של כבר שנה שנה וחצי, היו ישיבות מאוד מאוד רציניות עם הצוות, הפקענו אדמה פרטית, זה לא דבר שהוא פשוט, להפקיע - - -

<קריאה: זה לא מובן מאליו.

<עלי עאסלי: זה לא מובן מאליו להביא אדמה פרטית ולהשקיע את זה בכדי להקים.

<עלי עאסלי: זה לא בא סתם, אלא בגלל שבאמת זה מאוד מאוד חיוני שתהיה תחנת כיבוי באזור אצלנו, אז המגע הרציני מצד הרשות וגם מצד הצוות, מאוד עזר, זה מתקדם, כבר הוכרז ואנחנו בתהליך של תכנון והקמת התחנה.

<עלי עאסלי: אני רוצה להזכיר למרות שדיברו חבריי פה, שמאות שריפות היו אצלנו באיזור ואצלנו בעראבה, לפני כמה שנים, היה לנו אסון, ששני צעירים אחים, נשרפו כליל והלכו לעולמם, בגלל שאין תחנת כיבוי אש קרובה, לא הספיקו להגיע בזמן, לקח להם יותר מחצי שעה שכבר זה אבוד ואין מקום לטפל שם.

<עלי עאסלי: לפני הקמה, מה שמדגישים, שאנחנו עכשיו כבר הכנסנו את זה לבתי הספר בהדרכות, אגף שעומד בראשו מר קאד דאהר ואני מחזק את ידיו ואני מבקש לתת יד לאגף הזה, אגף ההסברה, שכבר הגענו, במגזר הערבי הגענו, והתחלנו להרגיש ולקבל את המודעות ואת החיוניות של - - -

נאוה בוקר: יפה.

נאוה בוקר: משפט לסיכום כי אני רואה שהזמן שלנו אוזל.

<עלי עאסלי: אני מסיים.

<עלי עאסלי: אני גם לא רוצה לחזור על אותם דברים בקשר לתקנים בתחנות, אמת, זה חסר, ועניין טיפול - - -

נאוה בוקר: זו בעיה שהיא כלל ארצית.

<עלי עאסלי: ועניין טיפול באישורים זה מאוד מאוד קשה אצלנו כראשי רשויות וזה מעכב הקמת הרבה הרבה פריטים וגם, בקשר לתחנות כיבוי אש, חסרים גם עובדים מהמגזר הערבי, אנחנו רוצים להכניס עובדים מן המגזר הערבי ולשלב, שהם כבר יודעים איך לטפל אצלנו במגזר.

נאוה בוקר: תודה רבה.

<דיאב סוהיל: צהריים טובים.

<דיאב סוהיל: דיאב סוהיל, ראש עירית טמרה.

<דיאב סוהיל: אני רופא במקצוע ומדובר פה על חיי בני אדם.

<דיאב סוהיל: במדינה הזאת חיי בני אדם הם ערך עליון, על זה לא מתפשרים ולדעתי, התקציב והתקנים אינם חסם, כי זה ערך עליון שלא מתפשרים אליו.

<דיאב סוהיל: מתן שירותי כבאות הוא לא רק כשמדובר בשריפות כי זה גם שריפות, תאונות דרכים וגם טיפול בחומרים כימיים מסוכנים.

<דיאב סוהיל: מרכיב הזמן חשוב מאוד.

<דיאב סוהיל: אני בתור רופא יכול להגיד שבן אדם ששאף עשן במשך עשרים דקות – אין מה לעשות.

<דיאב סוהיל: אבל אם שירותי הכבאות מגיעים תוך כמה דקות, הסיכויים להציל אותו הם טובים מאוד.

נאוה בוקר: אני מצטערת שאני מקצרת אותך, בוא תתמקד בדרכי פתרון.

<דיאב סוהיל: יש לנו בעיה גם עם בניית תחנות ואני צריך להודות למר קאד דאהר ולמר ניזאר פארס, על המאמצים ועל ההסברה.

<דיאב סוהיל: יש לנו אוזן קשבת.

<דיאב סוהיל: הגיעו לטמרה לפחות לדעתי בחודשיים האחרונים - - -

<קריאה: הרבה פעמים – מתברר, כל פעם בתקשורת רואים ביקור של נציג.

נאוה בוקר: יפה.

<קריאה: זה בזכותו גם - - -

<דיאב סוהיל: אנחנו הקצינו אדמה לבנייה אבל, לדעתי, עם כל הבירוקרטיה זה ייקח הרבה זמן ולכן, אני מבקש פתרון זמני.

<דיאב סוהיל: אולי השכרת איזה מבנה להקמת כבאות זמנית לפחות, במקביל, עד שיבנו.

<דיאב סוהיל: אני כבר הייתי בסיור אתם, אישרנו ואני מקווה שאת הדברים האלה ניקח בחשבון.

<דיאב סוהיל: אני לא משווה, אבל במדינה, לצערי הרב, צריכים להשוות תמיד ועושים השוואה, לתת לך נתון אחד כל כך חשוב, העיר טמרה - - - תושבים כפול ארבעה עשר תושבים, בסופו של דבר אנחנו 55,000 תושבים שסמוכים, אין לנו תחנת מכבי אש ואין לנו תחנת מד"א.

נאוה בוקר: משטרה יש?

<דיאב סוהיל: גם משטרה אין.

<דיאב סוהיל: לעומת יקנעם, 20,000 תושבים שיש גם תחנת מכבי אש וגם תחנת מד"א.

<דיאב סוהיל: תודה.

נאוה בוקר: תודה, תודה רבה.

נאוה בוקר: מוחמד, האם אתה רוצה לומר כמה מלים?

נאוה בוקר: מוחמד כעבייה, בבקשה.

נאוה בוקר: ממש בקצרה כי אנחנו לקראת סיום.

<מוחמד כעבייה: טוב, שמעתי את כולם.

<מוחמד כעבייה: קודם, נאוה, אני מברך אותך, כיושבת ראש ועדה, מאז שהוקמה הועדה כאן אני מלווה אותך ואת עושה עבודה נהדרת, את לא מבדילה, את עושה כדי לקדם את הנושא של כבאות גם במיגזר הלא יהודי.

<מוחמד כעבייה: מאזן, ידידי הטוב, היה צריך להיות ולא הגיע אבל, מסעוד, אני מברך אותך עם כל חברי הכנסת, על היוזמה הזו.

<מוחמד כעבייה: דיברנו הרבה על השאלה איך אנחנו רוצים לקדם את הכבאות במגזר הלא יהודי, לכן אני הולך להציע משהו, אני מציע, יושבת ראש הועדה, להקים ועדה, הועדה הזו עם חברי כנסת מהמגזר, ראשי מועצות, יבדקו איך אנחנו רוצים לפתח תחנות כבאות במגזר הלא יהודי.

נאוה בוקר: תודה רבה.

נאוה בוקר: בסדר גמור.

<קריאה: אולי, נאוה, תתני לאיה מ"קרן אברהם" - - -

<איה בן עמוס: ממש בקצרה אבל זה נראה לי חשוב, מה שרציתי.

נאוה בוקר: או.

נאוה בוקר: קיי.

נאוה בוקר: יש לך שתי דקות.

<איה בן עמוס: בסדר גמור.

<איה בן עמוס: איה בן עמוס מקרן אברהם.

<איה בן עמוס: אנחנו עוסקים בנושא של מוכנות הישובים הערבים לחירום כבר כמה שנים ויש לנו איזשהו מחקר מקיף, שמתעסק בכל מיני היבטים, גם של נהלים בתוך הרשויות וגם במקלטים.

<איה בן עמוס: כבאות והצלה הם אחד הנושאים האלה והוא נושא קריטי.

<איה בן עמוס: בנושא של כיבוי והצלה יש לנו איזשהו מיפוי של הפערים בין ישובים יהודים וערבים בהקשר הזה והתייחס לזה ראש מועצת טמרה, וצריך לשים לב, כי למשל, בטייבה, ישוב של כמעט 40,000 תושבים אין תחנת כיבוי אש, גם לא בטירה, ישוב של 25,000 תושבים.

<איה בן עמוס: לעומתם, צור יגאל וכוכב יאיר, ישובים באותו אזור, עם 12,000 תושבים יש להם תחנת כיבוי אש רשמית.

<איה בן עמוס: יכול להיות שמבחינת כיבוי האש, מדובר פה על פריסה אזורית אבל, גם בפריסה אזורית צריך לשים לב שהתחנות אף פעם לא נמצאות בישובים הערבים וצריך להבין איזה זמן תגובה נגזר לישובים הערבים - - -

נאוה בוקר: אני מבקשת שאם יש לך נתונים כתובים אז תעבירי לי אותם, בבקשה, אני רוצה לקבל את זה כתוב מסודר.

<איה בן עמוס: צריך לראות גם את ערערה בנגב, למשל, זו דוגמה טובה שהתייחס אליה טלב אבו עראר, עם 15,000 תושבים שאין שם תחנה, לעומת ירוחם עם 9,000 תושבים שיש שם תחנה ודימונה כמובן, 30,000 תושבים יש תחנה.

<איה בן עמוס: יכול להיות שזו פריסה אזורית אבל חשוב לי שתהיה איזו בדיקה מערכתית של מה הקריטריונים להקצאת התחנות ומתוך זה, איזה זמן תגובה ניגזר לישובים הערבים, שאין בהם תחנות.

<איה בן עמוס: צריך לעשות איזשהו סקר צרכים מקיף של הישובים הערבים ולהבין איזה פתרונות אפשר למצוא, אם אלו נקודות זינוק, אם אלה תחנות שהן שלוחה, או אם זה באמת השכרת מבנים במקרים שבהם יש בעיה עם הקצאת הקרקע.

<איה בן עמוס: העבודה הזו צריכה להיעשות בשיתוף עם ראשי הרשויות – זה דבר מאוד חשוב ואנחנו נשמח לסייע ולהיות מעורבים אבל, באמת צריך כאן משהו מערכתי ולא רק פתרון נקודתי, שראש רשות שהוא קצת יותר - - -

נאוה בוקר: תודה רבה.

נאוה בוקר: אני אקבל ממך את הנתונים.

<איה בן עמוס: בהחלט.

<איה בן עמוס: נעביר לך את זה בצורה מסודרת.

<גבי גניש: ברשותך, רק הערה אחת.

נאוה בוקר: שניה, תן לי לסיים את הדיון הזה.

נאוה בוקר: אם אתה רוצה להוסיף משהו חשוב אז ממש משפט אחד.

<גבי גניש: אני רק רוצה חצי דקה.

נאוה בוקר: אני חייבת, בבקשה גבי גניש.

<גבי גניש: גבי שלושים וחמש שנה בכבאות.

<גבי גניש: אני בדרגת טפסר, יש לי הרבה ניסיון בכיבוי.

נאוה בוקר: משפט עבר.

<גבי גניש: יש לי דקה.

<גבי גניש: אחרי ששמעתי פה את כל הדברים שעלו, אני אומר שאנחנו כולנו כבאים, כולנו כבאים, אנחנו לא צריכים לחכות לכיבוי שיגיע כדי שהוא יפתור לנו את הבעיה.

<גבי גניש: 40 דקות, 30 דקות, רבע שעה, חבר'ה, זה המון זמן בזמן שריפה, לא יעזור לאף אחד כלום.

<גבי גניש: תהליך ההתפשטות הוא גדול ומסוכן.

<גבי גניש: לכן, אני אומר, כל אחד, אם יקבל הדרכה מהי השריפה, איך מכבים אותה ותופסים אותה מתחילתה, אתם יותר טוב מאֲכְּבָּר כבאים עם כל הציוד, לא צריכים מטוסים, לא צריכים כלום.

<גבי גניש: אבל - - -

<קריאה: זה במקום - - -

<גבי גניש: סליחה, אם ניקח בחשבון את זמן ההגעה אז הייתי אומר שאלה שנמצאים באמת רחוק מהתחנה, צריכים להקים תחנות משנה גם, אני לא מזלזל, אבל אנחנו יכולים לעזור הרבה מאוד לעצמנו עם קצת הדרכה.

נאוה בוקר: תודה רבה.

<גבי גניש: רק עוד שתי מלים.

<גבי גניש: אם ילד חס ולשלום משחק בגפרורים והוא נשרף ואני אחכה לכבאית, חבר'ה, אני לא אציל את הילד הזה ולא את הבית אבל אם אתה תיקח דלי מים - - -

נאוה בוקר: מודעות מודעות, הבנו.

<גבי גניש: אם תיקח דלי מים ותשפוך עליו, היצלת את הילד ואת הבית.

נאוה בוקר: מה שהאדון אמר, בהחלט.

<גבי גניש: כולנו כבאים, אנחנו צריכים לדעת לפעול לפני שהדברים - - -

נאוה בוקר: גבי, אנחנו נשלח אותך בסוף לבתי הספר ותעשה הדרכות שם.

נאוה בוקר: זה מה שיקרה.

נאוה בוקר: חברים, לפני שאני אתן את רשות הדיבור לממלא מקום מפקד המחוז, ניזאר פארס, אני רוצה להגיד לך בנימה אישית קצת, אני יודעת שאתה עושה עבודה טובה ושיש שיתוף פעולה מבורך עם הרשויות המקומיות, ואני חושבת שאתה גאווה לא רק לעדה אלא לכולנו, אז אני אשמח אם תגיב היום על הדברים שנאמרו כאן ואני אתן את הסיכום לאחר מכן.

נאוה בוקר: תודה.

<ניזאר פארס: קודם כל אני מברך על היוזמה, גם של חבר הכנסת וגם של ראשי הרשויות, כל מי שיזם וכמובן נאוה, שהיא יושבת פה רק בשביל לקדם כי בסוף לכולנו יש מטרה אחת, משותפת – הצלת חיים ועל זה אין ויכוח.

<ניזאר פארס: יש הרבה בעיות בתחום הזה של כיבוי אש בכול הארץ, זה לא סוד, זה מוכר, אחרי אסון הכרמל, לצערי ולשמחתי, הכבאות היום נמצאת במקום אחר לגמרי.

<ניזאר פארס: מה שקרה בחמש שנים מאז שהקימו את הרשות ועד עכשיו, זה הקמה של הרבה מאוד תחנות בארץ ואנחנו אפילו לא מגיעים עדיין ל-50% מיצוי של תחנות בארץ.

<ניזאר פארס: יש תכניות של תר"ש שזו תכנית 2018, זו המדרגה הראשונה ונכנסים אחר כך לעוד תר"ש, לעוד תכנית רב שנתית, שגם בה יקדמו לא מעט תכניות.

<ניזאר פארס: יחד עם זאת, כשהתחילו את התהליך אחרי הקמת הרשות, עשו סקר של הטכניון, סקר מאוד מאוד מקצועי אבל, הוא לקח פרמטר אחד, רק את זמן ההגעה וניתחו את כל הארץ, לא לפי ערים ולא לפי ישובים אלא לפי זמן הגעה מכל נקודה והצביעו על נקודות - - -

עבד אל חכים חאג' יחיא: זמן הגעה זה לפי מרחק.

<ניזאר פארס: לפי מרחק.

עבד אל חכים חאג' יחיא: בלי להתחשב בתנאים - - -

<ניזאר פארס: נכון, לכן אמרתי - - -

נאוה בוקר: בפקקים, בעומסים.

<ניזאר פארס: אמרתי – פרמטר אחד שהוא לא מספיק.

עבד אל חכים חאג' יחיא: זמן הגעה, הם לא חקרו אם הכביש פקוק או לא פקוק אלא לקחו מרחק.

עבד אל חכים חאג' יחיא: זו אחת הבעיות.

<ניזאר פארס: נכון, הוא בסיס ראשוני לתכנון והוא לא המכריע, הוא אפילו באחוז מאוד נמוך, יחד עם זאת, שמנו לא מעט מרכיבים נוספים על הסקר הזה, שכללו רמת סיכון.

<ניזאר פארס: מקום בו יש לנו מפעלים, לדוגמה, רמת הסיכון גוברת, גם מקום בו יש שילוב של מפעלים ואוכלוסייה בגלל חומרים מסוכנים, יערות, ישובים צמודים ליערות, אוכלוסייה, שטח אורבני - - -

נאוה בוקר: סגן השר איוב קרא, בבקשה, שב.

<ניזאר פארס: לכן אנחנו הלכנו על תיעדוף.

<ניזאר פארס: מאחר והבנו שאי אפשר, גם לא עד סוף התר"ש הנוכחי, אי אפשר לעמוד בכל התכניות להקמת תחנות, אז הלכנו על תיעדוף ואנחנו הגדרנו, גם במחוז הצפוני – כי מרבית הישובים הערבים הם במחוז הצפוני, וגם במחוז הדרומי יש לא מעט מקרים לצערי עם הרוגים ונפגעים, חלק בגלל מודעות וחלק בגלל מענה שהוא חלש וצריך לחזק אותו אבל, אצלנו, את הסוגיה הזו של המגזר הצבנו כבעייתית, לקחנו אותה כפרויקט לפני בערך שנה שנתיים במחוז הצפוני, והתחלנו לנתח את כל המקומות.

<ניזאר פארס: קודם כל בבקעה אל גרבייה הקמנו תחנה, לפני שנה וחצי, בעוספייה הוקמה תחנה, בג'וליס הוקמה תחנה לא מזמן - - -

<קריאה: מה יהיה בכפר קאסם?

<ניזאר פארס: אני אומר, יש תכנון עתידי, אני לא יודע לתת לך עכשיו תשובה מדוייקת אבל יש תיכנון עתידי.

<קריאה: האם אני אקבל אותה בהמשך?

נאוה בוקר: הצטרף אלינו חבר הכנסת חמד עאמר.

<ניזאר פארס: אפשר אחר כך לשבת פרטני אבל אני אומר באופן כללי על ההקמה של התחנות האלה ויש לנו תכניות.

<ניזאר פארס: בעראבה, הייתה יוזמה של ראש העיר, הוא יזם מפגש, גם מאוד לחץ, אנחנו מאוד רוצים ורואים בזה צורך מבצעי להקים שם תחנה.

<ניזאר פארס: נתן שטח מצוין, מתאים לנו מבחינת הדרישות שלנו ואנחנו עכשיו בתהליך מול הדיור הממשלתי לקחת את השטח הזה ולהקים שם תחנה.

<ניזאר פארס: עם דר' סוהיל בטמרא אנחנו בשלב מאוד מתקדם.

<ניזאר פארס: אפילו בא ביוזמה ואמר: "או.

<ניזאר פארס: קיי.

<ניזאר פארס: , עד שנקים תחנה" נתן לנו גם שטח טוב ו"עד שנקים תחנה, בואו תבחנו מקום זמני להקים שם תחנה".

<ניזאר פארס: עשינו סיור השבוע, נתן לנו מקום טוב, אנחנו עכשיו בבחינה של ההיתרים של המקום הזה ואם הוא יהיה תקין - - -

<דיאב סוהיל: מר ניזאר, היום יום המעשים הטובים, תאשרו היום, זה בסדר.

<ניזאר פארס: אני אומר, דר' דיאב, בפורום המכובד הזה, אם לא תהיה מגבלה של היתרים שם במקום הזה, כי אנחנו עדיין בבדיקה, עוד לא קיבלנו את התכניות, נקבל אותן השבוע ואני אומר, ממחר בבוקר יהיה צוות שאנחנו נדע לשים אותו שם, כי אנחנו רואים חשיבות במענה למרחב הזה.

<ניזאר פארס: יש פה טענות שעלו, אני לא אתייחס לכל טענה וטענה.

<ניזאר פארס: סכנין שמקבלת מטרידיון, מסעדה – שנגע בזה גם חבר הכנסת אכרם, היא מאויישת 24 שעות, אין תחנה שלא מאויישת בכבאות 24 שעות.

אכרם חסון: 24 שעות ואין כוח אדם מספיק.

נאוה בוקר: זה יכול להיות, כן.

<ניזאר פארס: בסדר, לעולם תמיד חסר תקציב וכוח אדם, גם אם תקבל מכל מקום.

אכרם חסון: אז - - - תפתור את הבעיה, אני אומר - - -

נאוה בוקר: זה יכול לקרות, גם מקרית אונו אני מקבלת תלונות שאין להם כוח אדם.

<ניזאר פארס: אנחנו היום מתקרבים בערך ל-70%, 70%-75% מכוח האדם שאנחנו אמורים להיות בו בכל הארץ.

<ניזאר פארס: עד סוף 2018 - - -

נאוה בוקר: זה עדיין לא מתקרב לממוצע העולמי.

נאוה בוקר: בהשוואה למדינות אחרות, אז אנחנו, יש לנו כבאי אחד על כל 4,000 אזרחים, כשבמדינות מתוקנות זה בין 600-800 אזרחים.

נאוה בוקר: תראו את ההבדלים.

<קריאה: אני חשבתי שאחרי האסון בכרמל העניין של הכבאות יטופל - - -

נאוה בוקר: לא, לא, אין ניסים, אבל בהשוואה למה שהיה אנחנו במצב טוב.

נאוה בוקר: עדיין אנחנו בתחילת הדרך, יש המון מה לעשות.

<ניזאר פארס: אני אומר מעבר לזה, התחנות הן מרכיב מאוד חשוב, אנחנו נקים תחנות וימשיך להיות גם פער אחר כך, כי באמת, זו סוגיה תקציבית ואני אשמח שבכל ישוב ואפילו בכל כפר תהיה תחנה, זה רק ייתן מענה טוב יותר.

<קריאה: גם בריכוזי ערים, כשהרשויות משתתפות.

<ניזאר פארס: אני אומר, יש בעיה, נשמח לקבל תקציבים ולהקים תחנות בכל ישוב, זה ייתן לנו מענה מבצעי טוב יותר אבל בסוף, שילוב זרועות חייב להיות משותף עם כולם.

<ניזאר פארס: היום, אני אומר לכם, אנחנו, במודעות, עשינו מהלך בשילוב, בשנה האחרונה – והגדרנו את זה כיעד - - - קיבלנו אותו קודם כל ברמה הארצית, שמנו מישהו שהביאו אותו, איש מקצוע, שיעלה את המודעות בנושא ההסברה והעלאת המודעות במיגזר.

<ניזאר פארס: זו המשרה, זה התפקיד שלו והוא עושה את זה בשנה האחרונה בצורה טובה ויציג פה בכמה דקות את העשייה שנעשתה בתחום הזה.

עבד אל חכים חאג' יחיא: אני אוסיף אולי משפט על ההסברה.

עבד אל חכים חאג' יחיא: אני, בכמה מקרים, בהיותי ראש עיר, השתמשתי באימאמים של המסגדים - - -

נאוה בוקר: ליצור שיתוף פעולה יחד עם - - -

עבד אל חכים חאג' יחיא: לבוא אתם, להכשיר אותם ואני אומר - - -

<ניזאר פארס: אישרנו לפני חודשיים - - -

עבד אל חכים חאג' יחיא: האימאם שנותן את הדרשה - - -

נאוה בוקר: יש לו השפעה מאוד גדולה על הציבור, ברור.

עבד אל חכים חאג' יחיא: לא רק זה אלא יש לו - - - בערך של ארבעים דקות שאף אחד לא יכול להיכנס לדבריו.

נאוה בוקר: הבנתי.

<ניזאר פארס: התחלנו תהליך לפני שלושה חודשים עם ראש אגף דתות ועֵדות במשרד הפנים, נפגשנו והיום, כל האימאמים היו במפגש שעשינו - - -

חמד עמאר: אנחנו השתמשנו בזה לבטיחות בדרכים וזה מאוד עזר.

<ניזאר פארס: אנחנו בתהליך, לקחנו אותם להדרכות במסגדים.

חמד עמאר: אני כראש רשות השתמשתי בהם להרבה נושאים וזה הצליח מאוד.

<ניזאר פארס: אנחנו בתהליך מאוד מתקדם בתחום הזה, זה נכון, יש להם יכולת השפעה, הם יכולים לקדם - - -

חמד עמאר: אני אומר להכשיר אותם - - -

עבד אל חכים חאג' יחיא: החינוך - - -

נאוה בוקר: תנו לו לסיים בבקשה את דבריו, חברים.

<ניזאר פארס: לגבי שיתוף הפעולה שדיברתי עליו, אחד, אנחנו נדרשים מבצעית להגיע, אנחנו היום בשאיפה להגיע לשמונה דקות בשטח אורבני, להגיע תוך שמונה דקות לכל אירוע, על מנת להביא לתוצאה טובה.

<ניזאר פארס: היום אנחנו לא נמצאים שם.

<ניזאר פארס: מבחינה כלל ארצית של הזמנים זה נע בין ארבע עשרה לשמונה עשרה דקות, שזה זמן ממוצע מצוין אבל, אני אומר - - -

<קריאה: כשבית מתחיל להישרף - - -

נאוה בוקר: תלוי מתי אתה - - -

<קריאה: כמה זמן לוקח לבית להישרף?

<ניזאר פארס: תלוי בחומר שיש בתוך הבית ותלוי מה נשרף.

<קריאה: היו מקרים שקיבלנו ואפילו יש דוגמאות, שעד שתגיע הכבאית כבר אין - - -

<קריאה: דיברנו על זה לפני.

נאוה בוקר: חברים, בואו.

<ניזאר פארס: דיברתי על המאמץ המשותף הזה שחייבים לשלב זרועות.

<ניזאר פארס: אחד, המענה המבצעי הוא באחריותנו ולשמחתי השר הכריז שהאגרה המבצעית, האגרה שכשאזרח נשרף לו הבית הוא צריך לשלם כסף, אז היא בדרך להתבטל וזו באמת אמירה.

<ניזאר פארס: מעבר לזה, היום את המודעות אנחנו מקדמים.

<ניזאר פארס: הנושא של שיתוף הפעולה שלכם כראשי רשויות, כאנשים שמשפיעים, כי המודעות היום למניעה ולבטיחות באש במגזר היא חלשה מאוד, חלשה מאוד.

<ניזאר פארס: דיברו פה על עסקים, אנחנו רוצים לראות שבכל עסק יש סידורי בטיחות הכי טובים, זה מציל חיים.

<קריאה: רישיונות עסק.

<ניזאר פארס: אי אפשר להחיל כמות כזו קטנה של מפקחים שעוסקים בזה, זה בלתי אפשרי, לכן נותנים עדיפות.

<ניזאר פארס: הגדרנו את זה כרמת סיכון.

<ניזאר פארס: רמת סיכון גבוהה היא מפעלים, משהו גדול, משהו שמכיל הרבה אנשים ויש לו פוטנציאל גדול, אז אנחנו כן שם, במקומות הקטנים אנחנו לא שם ולכן, יש תקנה שמאפשרת שאם תוך שלושים יום לא קיבלתם תשובה מאתנו, אתם הסמכות לתת אישור.

<קריאה: ההשתתפות של - - - בקבלת - - -

נאוה בוקר: או.

נאוה בוקר: קיי.

נאוה בוקר: , בואו נסכם, כמה זמן המצגת שלך?

<ניזאר פארס: אני אמרתי - - -

נאוה בוקר: לא יותר משלש דקות כי אנחנו חייבים חייבים לעבור לדיון הבא.

<ניזאר פארס: אני אקצר.

<קאד דאהר: המצגת יש לי והיא לכל החברה הערבית.

נאוה בוקר: לכל החברה הערבית.

<ניזאר פארס: הוא מדבר כלל ארצי.

נאוה בוקר: אז זה בסדר, זה גם שייך לנושא.

<ניזאר פארס: רק מילה לגבי המרכז לבדיקת תכניות בטבריה, שדיברו עליו פה, שבא לתת מענה לתכנית הגדולות ולא לעסקים, זה היום נמצא במקום אחר.

<ניזאר פארס: היום, תוך 21 יום וזה בדוק, הקמנו ועדה שהיא בוחנת את זה, יש שם שתי מזכירות וחמישה אנשים שעובדים, עם מהנדס שבודק, ונותנים תוך 21 ימי עבודה חוות דעת לכל מי שיושב שם עם תכנית וזה שיפור משמעותי.

אוסאמה סעדי: אני יכול להעיד שעושים עבודת קודש.

<ניזאר פארס: אני אומר, אם יש בעיות נקודתיות נשמח לטפל בהן.

<קריאה: צריך עוד כוח אדם.

נאוה בוקר: חברים.

<ניזאר פארס: חברים, יש הרבה מה לעשות, יש הרבה פערים אבל אני חושב שכל מהלך, כל החלטה שתקבל - - -

<קריאה: אני הייתי מציע שבכל ישוב - - -

נאוה בוקר: לפני שאנחנו מסיימים את הדיון הזה, כי הדיון הבא גם קשור לדיון הזה, אז אני אשמח אם תישארו, כי הדיון הבא יעסוק במוכנות מערך הכבאות וההצלה בישובים הדרוזים, שהם בקו הגבול עם סוריה, אז אשמח להשתתפות שלכם אבל, הצטרף אלינו חבר הכנסת דר' אחמד טיבי.

נאוה בוקר: האם אתה רוצה להגיד כמה מלים בהקשר הזה כי אנחנו לקראת סיום הדיון?

אחמד טיבי: אני רק רוצה לברך, אני רק רוצה לברך על עצם המוכנות לקיים את הדיון הזה בפורום הזה.

אחמד טיבי: אנחנו ב-2016, יש ישובים גדולים, כמו שאמרו לי כמה ראשי רשויות, שלא יכול להיות שאין כבאות ומכבי אש בישובים, שהם ישובים עירוניים.

אחמד טיבי: אני חש שיש יותר תנועה של מכבי אש אבל, יש צורך ביותר מוכנות.

נאוה בוקר: תודה רבה.

נאוה בוקר: חברים, אני חושבת שלפני שאני אצפה במצגת - - -

<קריאה: את מסכמת או שנותנים לו?

נאוה בוקר: אני רוצה רק לסכם ולקבל פה איזושהי החלטה, שאני מקווה שאתה תהיה שותף לה.

נאוה בוקר: אני רוצה להקים צוות עבודה שיורכב מחברי כנסת, מראשי רשויות שייצגו את המגזר ואנחנו נכין איזושהי תכנית נקודתית, כולל מיפוי צרכים, איפה צריך להקים תחנות.

נאוה בוקר: תראו, זה חלום אוטופי שתהיה תחנה בכל ישוב, אנחנו יודעים שזה לא ריאלי, אבל כפי שאתה אמרת, צריך לשלב מספר ישובים ולהקים נקודה באותו מקום, כדי שהיא תיתן מענה.

<קריאה: אפשר לעשות יחד עם מד"א, זה אותו דבר, אותם קריטריונים.

נאוה בוקר: בהחלט, אז אני אומרת, בואו נקים, אנחנו לא ניכנס לפרטים עכשיו.

נאוה בוקר: ההחלטה שמתקבלת כאן היום היא להקים צוות שיכין תכנית עבודה מסודרת, אנחנו בשיתוף כמובן עם אנשי הכבאות ההצלה - - -

<קריאה: בליווי.

נאוה בוקר: בליווי.

נאוה בוקר: האם נציג האוצר נמצא כאן היום?

נאוה בוקר: נציג משרד האוצר, מי מייצג את משרד האוצר?

נאוה בוקר: חשוב לי מאוד שתישאר גם לדיון הבא.

נאוה בוקר: אתה עוד חייב לי תשובה על אזורי החיץ, לא שכחתי את זה.

נאוה בוקר: תעשה את הטלפונים עכשיו, אני רוצה תשובות.

נאוה בוקר: היום דיברתי עם מנכל משרד ראש הממשלה על הנושא הזה והם עדיין מחכים לתשובות גם מכם.

נאוה בוקר: רק שתבינו על מה אני מדברת, כי זה מדבר גם אל המגזר הערבי, אנחנו גייסנו מקק"ל דרך הועדה שלנו לכבאות והצלה, 250 מיליון שקלים להקמת אזורי חיץ ושבילי חיץ, שמפרידים בין הישובים לבין היערות .

נאוה בוקר: אני מניחה שיש גם הרבה ישובים מהמגזר הערבי שהם - - -

<קריאה: האם יוצא 'קול קורא'?

נאוה בוקר: צריך לצאת.

נאוה בוקר: אנחנו מחכים לתשובה סופית ממשרד האוצר.

נאוה בוקר: היום עברו בדיוק שבועיים מאז ההבטחה שלך שתוך שבוע שבועיים נקבל תשובות, אבל חשוב לי שתישאר לדיון הבא, אז באמת, אני מבקשת - - -

<קריאה: זה בשלבים מתקדמים.

נאוה בוקר: מסעוד, אנחנו נשב אחרי כן, אתה תגיד לי מי בתכנית ואני אשמח אם תגיד כמה מילות סיום.

מסעוד גנאים: אני מברך על הקמת צוות שיבחן את כל הנושא, בליווי שירותי הכבאות, ולסגן הנציב ניזאר ולכולם אני אומר, בואו, אנחנו, כחברי כנסת, מגוייסים, מה שמתבקש מאתנו, אם זה להסיר חסמים, אם זה תקציבים או כח אדם, כל הדברים האלה, שאנחנו יכולים לעזור בכנסת, אנחנו מוכנים כי כולנו יודעים שאין ערך יותר עליון מערך הצלת חיי אדם.

מסעוד גנאים: תודה רבה, תודה נאוה.

נאוה בוקר: חברים, חברים, אנחנו בהמשך לדיון הזה וכתחילתו של הדיון הבא, אנחנו נצפה במצגת, בבקשה דאהר.

נאוה בוקר: הדיון הזה הסתיים אבל חשוב שתישארו לראות, זה כולל את כל המיגזר הערבי, כולל הדרוזי.

<קאד דאהר: תודה רבה לחברת הכנסת יושבת הראש.

נאוה בוקר: תודה רבה.

אחמד טיבי: אתם מוזמנים כולכם - - - לראות.

<קריאה: מזמין אותך לבקר אצלנו.

נאוה בוקר: בשמחה, בשמחה, חברים, אני מבקשת לשבת, אנחנו רוצים להמשיך בדיון.

נאוה בוקר: בבקשה.

<קאד דהאר: רבותי, תודה רבה לחברת הכנסת נאוה, חברי הכנסת, סגן השר, מפקד המחוז, ראשי רשויות נכבדים, חבריי כולם, אני כרגע לא כתב, אני כרגע מייצג משהו אחר, בזמנו הייתי מגיע ככתב לוועדות האלו והייתי מסקר.

<קאד דהאר: מערך הכבאות, אני נכנסתי אליו ב-15.3, בדיוק היום זה שנה ואני נתבקשתי לבחון את כל העבודה של מערך הכבאות במגזר, כיצד נעלה את המודעות, כיצד נביא את זה לידיעת הציבור והמטרה היא חשובה מאוד.

<קאד דהאר: גם מפקד המחוז אמר וגם חברי הכנסת אמרו, שזו הצלת חיים.

<קאד דהאר: להציל את החיים, למנוע אירועים בעתיד וגם להגיע למצב כזה שאנחנו נשתף פעולה.

<קאד דהאר: העבודה שלי מתמקדת וחילקתי אותה מבחינת תכנית ארצית לכמה מישורים.

<קאד דהאר: במישור הראשון הקשר הישיר עם התקשורת, עם העורכים הראשיים של אתרי האינטרנט, עם המדיה האלקטרונית וכל אלה בעצם הביאו אותנו לכך שאנחנו התחלנו לעבוד.

<קאד דהאר: העלינו את הסוגיה של כבאות, התחלנו לשים את הכבאות בכותרות וגם אנשי התקשורת התחילו להבין מהי מודעות.

<קאד דהאר: כל מידע שהייתי מעביר להם, כל דבר שהייתי מביא להם, כל הנושא של התרגום של כל ההנחיות של בטיחות באש וכללי אזהרה, היינו מביאים את זה ומעלים את זה לאתרי האינטרנט.

<קאד דהאר: היום אתרי האינטרנט והמדיה האלקטרונית חשופים לכל אזרח, לכל ילד, לכל נער, לכל תלמיד ולכל תושב בכלל במדינה, ולכן זה היה חשוב לי מאוד.

<קאד דהאר: זה דבר אחד.

<קאד דהאר: הדבר השני הוא שיתוף הפעולה עם ראשי הרשויות ואני מברך על זה ואני מודה לכל החברים והאחים, ראשי הרשויות וראשי הערים, הם פתחו את הדלתות וביקשנו שאנחנו נשתף פעולה, נושיט יד ונביא את זה לידיעת כל האוכלוסייה ועשינו את זה על הצד הטוב ביותר.

<קאד דהאר: עשינו את זה בכמה מסגרות, בימי קהילה וחשיפה.

<קאד דהאר: יום קהילה הוא יום חשיפה כללי לאלפי תלמידים שעשינו.

<קאד דהאר: עשינו את זה בבנעי, עשינו את זה בשפרעם, עשינו את זה בכעבייה ועשינו את זה בעוד כמה מקומות, בבוסתן אל-מארג', באום אל פאחם עשינו את זה.

נאוה בוקר: האם במגזר הדרוזי זה נעשה?

<קאד דהאר: במגזר הדרוזי היום היינו צריכים לעשות את זה באבו סנאן אבל, לצערי הרב, בגלל מזג האוויר, דחינו את זה ל-22 לחודש ואני מזמין את כולם לזה.

<קאד דהאר: החשוב ביותר בימים אלה הוא השאלה מהו מושג הכבאות.

<קאד דהאר: אנחנו חושפים את זה על ידי תחנות.

<קאד דהאר: התחנות האלו בעצם מאויישות.

<קאד דהאר: באים התלמידים לפי קבוצות ומגיעים, עוברים תחנה תחנה, יש הסבר בערבית, כבאים שלנו מסבירים את זה בצורה טובה מאוד.

<קאד דהאר: יש חומרים בערבית שאנחנו תרגמנו - - -

נאוה בוקר: יש לך עוד שתי דקות אז בוא, תתקדם, בסדר?

<קאד דהאר: בשיתוף פעולה עם ראשי רשויות, הדפסנו את זה עם הסמלים של כל מועצה, הכבאות והמחוז והוצאנו את זה גם לתקשורת.

<קאד דהאר: אני חייב לציין דבר חשוב מאוד והוא אנשי הדת.

<קאד דהאר: היום אנשי הדת אתנו בכל אירוע כזה.

<קאד דהאר: אנשי הדת, בקבוצות של עשרים שלושים, שחבר כנסת חאג' יחיא דיבר על זה, מגיעים, מקבלים הסברה כללית על הכול וגם יחד עם זה מדברים, באום אל פאחם, השייח' חאמד אל חמדאן, אני חייב להודות על זה, הביא את כולם ודיברו על זה על הצד הטוב ביותר.

<קאד דהאר: הנציב בכעבייה עם אנשי הדת דיברנו על זה.

<קאד דהאר: היום היו אמורים להגיע לאבו סנאן.

<קאד דהאר: מה שמתוכנן קדימה זה גם סכנין, זה גם בוקתעה ב-14.4 אצל הכפרים הדרוזים, אנחנו מדברים גם על בטוף ומדברים על סכנין – אמרנו, גם על טמרה, ובעתיד גם אבו סנאן בשבוע הבא - - - ב-4.5.

<קאד דהאר: עם כל זה אני חייב לציין דבר אחד, הגברת המודעות היא חשובה והיא ארצית.

<קאד דהאר: אני אסיים.

<קאד דהאר: אני אתייחס לדברי חבר הכנסת אבו עראר שלא נמצא.

<קאד דהאר: אנחנו נכנסנו לכל הדרום עם כל הנושא של מודעות.

<קאד דהאר: הגורם האנושי הוא חשוב מאוד ובגלל זה אנחנו חייבים להגיע לכל ישוב שם.

<קאד דהאר: אנחנו מגבירים את המודעות.

<קאד דהאר: בפעם הראשונה אנחנו מתרגמים חומר באתר 102 וזה עלה, ארצי.

<קאד דהאר: אני מתרגם חומרים ואנחנו מפיצים את זה גם דרך הפייסבוק, גם דרך המועצות גם דרך ראשי רשויות.

נאוה בוקר: אנחנו רוצים להתחיל בדיון, נא לשבת.

<קאד דהאר: ביקרנו ברהט – ואני מסיים, ביקרנו ברהט, בנינו תכנית לא רק לרהט אלא לכל יישובי הדרום ואנחנו מתחילים עם זה.

<קאד דהאר: אני מקווה שאנחנו נצליח ואנחנו עד עכשיו מצליחים ומקווים גם - - -

נאוה בוקר: אני רוצה לשאול אותך, חשבתי שאני מקבלת מצגת עם נתונים לגבי מיקום התחנות במגזר הערבי והדרוזי.

<קאד דהאר: אני לא אתייחס למיקום התחנות כי ממלא המקום התייחס למיקום.

<קאד דהאר: אין לי נתונים לכל הנקודות.

<קאד דהאר: אני מוכן להעביר את זה אבל, במצגת אני מדבר על איך אנחנו עושים את זה, על כל המפגשים.

נאוה בוקר: אתה מדבר על הגברת המודעות.

<קאד דהאר: בוודאי.

נאוה בוקר: או.

נאוה בוקר: קיי.

נאוה בוקר: , בסדר גמור, תודה רבה.

נאוה בוקר: הדיון הבא שלנו יעסוק במוכנות מערך הכבאות וההצלה בישובים הדרוזים בקו הגבול עם סוריה.

נאוה בוקר: תודה רבה לסגן השר וחבר הכנסת חמד עמאר שהצטרפו אלינו.